Qibrayda o‘q dorilar yasagan va ularni uyida saqlab kelgan fuqaroga jinoiy ish ochildi

IIV huzuridagi tergov departamenti Toshkent viloyati Qibray tumanida yashovchi 67 yoshli Q.T.ning xonadonida ko‘plab patronlar, gilzalar, porox, drob va boshqa o‘q dori yasash detallarini saqlab kelganini aniqladi.

Qayd etilishicha, 2020-yil 7-iyun kuni soat 15:30 da IIB xodimlari tomonidan o‘tkazilgan tezkor qidiruv tadbirida, Qibray tumanida yashovchi 67 yoshli Q.T. xonadonida noqonuniy ravishda saqlab kelingan o‘q dorilar topilgan.

Q.T.ning uyidan 19 dona 12x76 kalibrli ichi to‘ldirilgan butun holdagi patronlar, 9 dona 12x76 kalibrli gilzalar, ikki xil turdagi og‘irligi taxminan 100 grammga teng yonuvchi kukun (porox) va har xil turdagi vazni taxminan 1,5 kilogrammni tashkil qiluvchi drob, shuningdek o‘q dori yasash uchun mo‘ljallangan 8 turdagi detal va moddalar xolislar ishtirokida ashyoviy dalil tariqasida rasmiylashtirib olingan.
 

Sud ballistik ekspertiza xulosasida fuqaro Q.T.ning uyidan olingan patronlar otish uchun yaroqli, gilzalar esa otish uchun yaroqsiz ekanligi oydinlashgan.

 O‘zbekistonda noqonuniy saqlangan qurollarni o‘z ixtiyori bilan IIVga topshirganlarga pul mukofoti beriladi
Holat yuzasidan Qibray tuman IIB huzuridagi Tergov bo‘limi tomonidan O‘zbekiston Respublikasi Jinoyat kodeksining 248-moddasi 1-qismi (Qurol, o‘q-dorilar, portlovchi moddalar yoki portlatish qurilmalariga qonunga xilof ravishda egalik qilish va saqlash) bilan jinoyat ishi qo‘zg‘atilgan. Hozirda dastlabki tergov harakatlari olib borilmoqda.
 Toshkentda uch kun ichida 203 kishidan 221 ta pichoq topildi